रंगमंच एक सघन कला रूप है, जिसकी प्रस्तुतीकरण की प्रकृति और शैली अन्य सभी कलाओ के सहमेल एवं संबोधन से निर्मित होती है। उन्होंने अपनी बात आगे बढ़ाते हुए कहा कि रंगमंच में किसी भी प्रस्तुति को दोहराया नहीं सकता है। इसमें समानता या पुनरावृत्ति को प्रोत्साहित नहीं किया जाता है। एक अच्छा रंगमंच अभिव्यक्ति का वाहक है जो सांस्कृतिक, सामाजिक और भाषाई सीमाओं को तोड़ सकता है। रंगमंच की भाषाभिव्यक्ति अनेक कला माध्यमों की तरह समय-समय पर बदलती रहती है, पर यह एक सतत प्रक्रिया एवं चुनौती है जिसे समय की सूक्ष्मता और उसकी चुनौतियों को नूतनता के साथ पकड़ना होता है।